
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 245 


3 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού θέσεων του Οργανισμού Εργατι¬ 
κής Κατοικίας, εποπτευόμενου Ν.Π.Δ.Δ. του Υπουρ¬ 
γείου Εργασίας & Κοινωνικών Ασφαλίσεων, που 
πληρούνται από άτομα που προστατεύονται από το 

Ν. 2643/1998 και κατανομή των θέσεων αυτών. 1 

Συμπληρωματική απόφαση για την διαδικασία και τον 
τρόπο διορισμού ειδικευμένων γιατρών για εξειδί- 
κευση στις Πολυδύναμες Μ.Ε.Θ. και Μ.Ε.Ν. Νεο¬ 
γνών . 2 

Τροποποίηση και συμπλήρωση της 403567/16/ 
10/2001 (Β 1409) κοινής απόφασης των Υπουργών 


Εθνικής Οικονομίας και Γεωργίας περί «συμπλη¬ 
ρωματικών μέτρων για την εφαρμογή του κοινοτι¬ 
κού καθεστώτος ενίσχυσης στη παραγωγή ελαιο- 
λάδου» όπως έχει τροποποιηθεί και ισχύει. 3 

Έγκριση Περιοδείας της Έκθεσης «Γ. Σεφέρης, ποιη¬ 
τής και πολίτης». 4 

Τροποποίηση του Καταστατικού του Οργανισμού 
«Ηλεκτροκίνητα Λεωφορεία Περιοχής Αθηνών-Πει- 
ραιώς» (Η.Λ.Π.Α.Π. ΑΈ.). 5 


Τροποποίηση της 34059/3089 απόφασης Νομ. Θεσ/νί¬ 


κης περί συστατικών πράξεων των δημοτικών νομι¬ 
κών προσώπων με την επωνυμία «Σχολικές Επιτρο¬ 
πές Ωραιοκάστρου», στο Δήμο Ωραιοκάστρου του 
Ν. Θεσσαλονίκης. 6 

Διάλυση του Συνδέσμου Δήμων και Κοινοτήτων Νο¬ 
μού Αρκαδίας. 7 


Καθορισμός Δήμων Ν. Ευρυτανίας στους οποίους οι 
Δήμαρχοι θα εκδίδουν άδειες οικοδομής σύμφωνα 
με την 60885/4983/27.9.90 ΦΕΚ 656 Β απόφαση 
Υπουργού Περιβάλλοντος, Χωροταξίας και Δημο¬ 
σίων Έργων. 8 

Τροποποίηση της απόφασης 48/25.7.2000 συνεδρία¬ 
σης του Δ.Σ. της Εταιρείας Εκκαθάρισης Συναλλα¬ 
γών Επί Παραγώγων ΑΈ. «Κανονιστικό πλαίσιο για 
την εκκαθάριση συναλλαγών επί Χρηματοοικονομι¬ 
κών Προϊόντων μέσω της Εταιρίας Εκκαθάρισης 
Συναλλαγών Επί Παραγώγων» (ΕΤ.Ε.Σ.Ε.Π.) (ΦΕΚ 
Β’960/31.7.2000), όπως ισχύει. 9 


Άρση της 5218/4.12.2002 απόφασης Προέδρου 
Πε.Σ.Υ. Ηπείρου «ανάκληση εκχώρησης αρμοδιο¬ 
τήτων» και εκ νέου εκχώρηση αρμοδιοτήτων. 10 


ΑΠΟΦΑΣΕΙ Σ 

Αριθ. 30668 (1) 

Καθορισμός αριθμού θέσεωντου Οργανισμού Εργατικής 
Κατοικίας, εποπτευόμενου Ν.Π.Δ.Δ. του Υπουργείου 
Εργασίας & Κοινωνικών Ασφαλίσεων, που πληρούνται 
από άτομα που προστατεύονται από το Ν. 2643/1998 
και κατανομή των θέσεων αυτών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ 220/τ. Α’ /28.9.1998), όπως αντι- 
καταστάθηκαν από τις διατάξεις της παρ. 3 του άρθρου 
31 του Ν. 2956/2001 (ΦΕΚ 258/τ.Α'/6.11.2001) της παρ. 3 
του άρθρου 48 του Ν. 2972/2001 (ΦΕΚ 291/τ.Α'/27.12. 
2001) και της παρ. 1 του άρθρου 11 του Ν. 3051/2001 
(ΦΕΚ 220/τ. Α720.9.2002). 

2. Τις διατάξειςτου άρθρου 8του Ν. 3051/2002. 

3. Το 32358/5312/3.12.2002 έγγραφο του Οργανισμού 
Εργατικής Κατοικίας και το με αριθ. πρωτ. ΔΙΠΠ/ΦΈΓΚΡ, 
7/19174/5.11.2002 έγγραφο του ΥΠ.ΕΣ.Δ.Δ.Α., για την 
επικείμενη έκδοση προκήρυξης, πλήρωσηςτριάντατριών 
(33) συνολικώς θέσεων εργασίας τακτικών υπαλλήλων, 
διαφόρων κατηγοριών κλάδων και ειδικοτήτων, για τον 
Οργανισμό Εργατικής Κατοικίας, εποπτευόμενου 
Ν.Π.Δ.Δ. του Υπουργείου Εργασίας και Κοινωνικών 
Ασφαλίσεων. 

4. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για τον Οργανισμό Εργατικής Κατοικίας, εποπτευό¬ 
μενου Ν.Π.Δ.Δ. του Υπουργείου Εργασίας και Κοινωνικών 
Ασφαλίσεων, που πρόκειται να πληρωθούν από άτομα 
που προστατεύονται από τις διατάξεις του Ν. 2643/1998 
σε δύο (2). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. Κατανέμουμε τον ανωτέρω αριθμό θέσεων κατά κα¬ 
τηγορία προστατευομένων προσώπων, ως εξής: 


ΝΟΜΑΡΧΙΑ ΦΟΡΕΑΣ 

ΚΛΑΔΟΣ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

Ν.2643/ 

1998 

ΑΘΗΝΩΝ 

ΟΡΓΑΝΙΣΜΟΣ ΕΡΓΑΤΙΚΗΣ 
ΚΑΤΟΙΚΙΑΣ (ΚΥ) 

ΠΕ Στατιστικής Α.Μ.Ε.Α. 

1 

ΑΘΗΝΩΝ 

ΟΡΓΑΝΙΣΜΟΣ ΕΡΓΑΤΙΚΗΣ 
ΚΑΤΟΙΚΙΑΣ (ΚΥ) 

ΤΕ Διοικητικού- 
Λογ/κού 
(Ειδικότητ. 
Λογιστού) 

Πολυτέκνων 

1 


Η απόφαση αυτή να δημοσιευθεί στην Εφημερίδα της 
Κυβέρνησεως. 

Αθήνα, 21 Φεβρουάριου 2003 


Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. ΥΙΟα/Γ.Π.οικ. 18993 (2) 

Συμπληρωματική απόφαση για την διαδικασία και τον 
τρόπο διορισμού ειδικευμένων γιατρών για εξειδίκευ- 
ση στις Πολυδύναμες Μ.Ε.Θ. και Μ.Ε.Ν. Νεογνών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 6 του άρθρου 84 του Ν. 
2071/84 

2. Την ΔΥΓ/οικ. 52680/29.9.93 αποφ. (ΦΕΚ 802/β/6.10. 
1993) του Υ.Υ.Π. 

3. Το γεγονός ότι από την παρούσα απόφαση δεν προ- 
καλείται δαπάνη στον Κρατικό Προϋπολογισμό, αποφα¬ 
σίζουμε: 

I. Συμπληρώνουμε την ΔΥΓ/οικ.52680/29.9.93 απόφαση 
του Υπουργού Υγείας και Πρόνοιας ως προς την παρ. 6, 
ως εξής: 

«Η επιλογή των υποψηφίων για την εξειδίκευση αυτή γί¬ 
νεται μετά από προφορική συνέντευξη ενώπιον Επιτρο¬ 
πής αποτελούμενης από τον οικείο Διευθυντή της Μ.Ε.Θ. 
ή τον νόμιμο Αναπληρωτή του, του Νοσοκομείου στο 
οποίο επιθυμεί να εξειδικευθεί ο ενδιαφερόμενος,ο οποί¬ 
ος και προεδρεύει της Επιτροπής και από δύο Διευθυντές 
Μ.Ε.Θ. ή τους νόμιμους Αναπληρωτές τους άλλων Νοσο¬ 
κομείων.» 

II. Κατά τα λοιπά η -2- σχετική παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2003 

Ο ΥΠΟΥΡΓΟΣ 

Κ. ΣΤΕΦΑΝΗΣ 
-♦- 

Αριθ. 220399 (3) 

Τροποποίηση και συμπλήρωση της 403567/16/10/2001 (Β 
1409) κοινής απόφασης των Υπουργών Εθνικής Οικο¬ 
νομίας και Γεωργίας περί «συμπληρωματικών μέτρων 
για την εφαρμογή του κοινοτικού καθεστώτος ενίσχυ¬ 
σης στη παραγωγή ελαιολάδου» όπως έχει τροποποι¬ 
ηθεί και ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του ν. 992/1979 «περί οργανώ- 


σεως των Διοικητικών Υπηρεσιών δια την εφαρμογή της 
Συνθήκης Προσχωρήσεως της Ελλάδος εις τας Ευρω¬ 
παϊκός Κοινότητας και ρυθμίσεις συναφών θεσμικών και 
οργανωτικών θεμάτων (Α 280). 

β) του άρθρου 1 παρ. 1,2και3του Ν. 1338/1983 «Εφαρ¬ 
μογή του Κοινοτικού δικαίου» (Α34), όπως τροποποιήθη¬ 
κε από το άρθρο 6 του Ν. 1440/1984 «Συμμετοχή της Ελ¬ 
λάδος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο 
Κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» / 
(Α 70) και το άρθρο 65 του Ν. 1892/1990 «Για τον εκσυγ¬ 
χρονισμό και την ανάπτυξη και άλλες διατάξεις» (Α 101). 

γ) Του άρθρου 29 Ατού ν. 1558/1985 «Κυβέρνηση και 
κυβερνητικά όργανα» (Α 137), όπως το άρθρο 29 Α προ¬ 
στέθηκε με το άρθρο 27 του ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
ν. 1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α 154) και τροποποιήθη¬ 
κε μετηνπαρ. 2ατου άρθρου 1 του ν. 2469/1997 «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» (Α 38) καθώς και της 
παρ. 3 του άρθρου 20 του Ν. 1558/85. 

δ) Του άρθρου 28 του Ν. 2520/97 όπως τροποποιήθηκε 
και ισχύει. 

ε) Του Καν. (ΕΚ) 1663/95 της Επιτροπής για την θέσπι¬ 
ση λεπτομερειών εφαρμογής του Καν. (ΕΚ) 729/1970 του 
Συμβουλίου όσον αφορά την διαδικασία για την εκκαθά¬ 
ριση των λογαριασμών του ΕΓΤΠΕ-Τμήμα Εγγυήσεων. 

στ) Των Καν. (ΕΟΚ) του Συμβουλίου 136/66, 2261/84, 
2262/84 και του Καν. (ΕΚ) της Επιτροπής 2366/98 όπως 
αυτοί ισχύουν. 

ζ) Των άρθρων 13 μέχρι και 29 του ν. 2637/98 «Σύσταση 
Οργανισμού Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων» (ΦΕΚ 200/Α7 
98), όπως τροποποιήθηκαν και συμπληρώθηκαν με το άρ¬ 
θρο 4 του ν. 2732/99 (ΦΕΚ 154/Α799) και το άρθρο 24 του 
ν. 2945/2001 (ΦΕΚ 223/Α72001) «Εθνικό Σύστημα Προ¬ 
στασίας της Αγροτικής Δραστηριότητας» 
η) Του άρθρου 8 του Καν. (ΕΚ) 1258/99 «Περί χρηματο¬ 
δότησης της κοινής γεωργικής πολιτικής». 

θ) Του κανονισμού περί οργανωτικής διάρθρωσης και 
λειτουργίας των υπηρεσιών του Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (ΟΠΕΚΕΠΕ - Ν.Π.Ι.Δ.) (ΦΕΚ 1104/Β7 
2000 ). 

ι) Του κανονισμού περί διαδικασιών πληρωμών του 
ΟΠΕΚΕΠΕ - Ν.Π.Ι.Δ. των ενισχύσεων που βαρύνουν τον 
Ειδικό Λογαριασμό Εγγυήσεων Γεωργικών Προϊόντων 
(ΕΛΕΓΕΠ) (ΦΕΚ 1470/Β72000). 

ια) Της 379286/2001 απόφασης του Υπουργού Γεωρ¬ 
γίας «Έγκριση του ΟΠΕΚΕΠΕ ως Οργανισμού Πληρω¬ 
μών» (ΦΕΚ ΒΊ102). 

ιβ) Της 371380/2001 (ΦΕΚ 1102/Β72001) Απόφασης του 
Υπουργού Γεωργίας, «περί καταργήσεως της ΓΕ.ΔΙ.Δ.Α. 
ΓΕ.Π.» 

ιγ) Της 403567/16.10.2001 (ΦΕΚ 1409/2001) απόφασης 
των Υπουργών Εθνικής Οικονομίας και Γεωργίας «Συ¬ 
μπληρωματικά μέτρα για την εφαρμογή του κοινοτικού 
καθεστώτος ενίσχυσης στην παραγωγή ελαιολάδου». 
ιδ) Της 399580/30.10.2001 Κοινής Απόφασης του Πρω- 

θυπουργού και του Υπουργού Γεωργίας «Ανάθεση Αρμο¬ 
διοτήτων στους Υφυπουργούς Γ εωργίας». (ΦΕΚ Β' 1479) 

ιε) Της 227200/15.2.02 (ΦΕΚ 215) ΤΒ απόφασης του 
Υπουργού Γεωργίας «Αρμοδιότητες των Διευθύνσεων 
του Υπουργείου Γεωργίας μετά την κατάργηση της ΓΕΔΙ- 
ΔΑΓΕΠ». 

ιστ) Της 009061/6.2.2003 εισήγησης του προέδρου του 
ΟΠΕΚΕΠΕ. 

ιζ) Των εισηγήσεων των διευθύνσεων ΠΑΠ Δενδροκη- 
πευτικής και Νομοπαρασκευαστικού Έργου & Ν.Υ. 

2. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη του κρατικού προϋπολο¬ 
γισμού, αποφασίζουμε: 

Η 403567/16.10.2001 (ΦΕΚ 1409/2001) απόφαση των 
Υπουργών Εθνικής Οικονομίας και Γ εωργίας «Συμπληρω¬ 
ματικά μέτρα για την εφαρμογή του κοινοτικού καθεστώ¬ 
τος ενίσχυσης στην παραγωγή ελαιολάδου» όπως τρο¬ 
ποποιήθηκε από την ΚΥΑ 275645/2002 (Β 1029) τροπο¬ 
ποιείται και συμπληρώνεται ως ακολούθως: 

1) η παράγραφος 2 του άρθρου 5 αντικαθίσταται από το 
ακόλουθο κείμενο: 

«Οι παραγωγοί που παράγουν ποσότητα ελαιολάδου 
πάνω από 200 κιλά καταχωρούν σε ειδικό έντυπο τα απο¬ 
θέματα ελαιολάδου και τον προορισμό του ανά παραλή¬ 
πτη. Η διάθεση του ελαιολάδου από τους ελαιοπαραγω¬ 
γούς, αποδεικνύεται με τα παραστατικά που προβλέπο- 
νται στον Κ.Β.Σ. ανεξάρτητα αν είναι υπόχρεοι ή όχι στην 
έκδοσή τους.» 

2) Στο άρθρο 7 μετά την παράγραφο 8 προστίθεται πα¬ 
ράγραφος 9 ως ακολούθως: 

9. «Μετά την 28η Φεβρουάριου κάθε ελαιοκομικής πε¬ 
ριόδου γίνονται δεκτές για το καθεστώς ενίσχυσης στην 
παραγωγή ελαιολάδου, οι εκθλίψεις που διενεργούνται 
παρουσία εκπροσώπωντηςΑΥΜΕΕΕ ή του ΟΠΕΚΕΠΕ και 
εγκρίνονται αντίστοιχα από αυτούς. Για τον σκοπό αυτό 
οφείλει ο ενδιαφερόμενος ελαιοτριβέας να ειδοποιεί εγ- 
γράφως, δύο (2) ημέρες πριν, το αρμόδιο για τον νομό 
που θα πραγματοποιηθεί η έκθλιψη, περιφερειακό γρα¬ 
φείο της Α.Υ. Μ. Ε. Ε. Ε ή του Ο Π ΕΚΕΠ Ε με ταυτόχρονη κοι¬ 
νοποίηση στη Διοίκηση του ΟΠΕΚΕΠΕ, για την ημερομη¬ 
νία έκθλιψης, τα στοιχείατων ελαιοπαραγωγών καθώς και 
την εκτιμώμενη ποσότητα του ελαιοκάρπου που ζητείται 
να ελαιοποιηθεί.» 

3. ) στο άρθρο 16 μετά την παράγραφο 11 προστίθεται 
παράγραφος 12 ως ακολούθως: 

12. «Ποσότητες ελαιοκάρπου που θα ελαιοποιηθούν 
χωρίς την τήρηση της διαδικασίας που αναφέρεται στο 
άρθρο 7 παρ.9 επιφέρουν στο ελαιοτριβείο ποινή ίση με 
το ποσό της ενίσχυσης που αντιστοιχεί στην παραχθείσα 
ποσότητα ελαιολάδου.» 

Κατά τα λοιπά ισχύει η αρ.403567/16.10.2001(Β 1409) 
Κοινή Απόφαση των Υπουργών Εθνικής Οικονομίας-Οικο- 
νομικών και Γεωργίας περί «συμπληρωματικών μέτρων 
για την εφαρμογή του κοινοτικού καθεστώτος ενίσχυσης 
στη παραγωγή ελαιολάδου» όπως τροποποιήθηκε με την 
ΚΥΑ 275645/2002 (Β 1029). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 21 Φεβρουάριου 2003 

01 ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ ΥΦΥΠΟΥΡΓΟΣ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Β. ΑΡΓΥΡΗΣ 


Αριθ. ΥΠΠΟ/ΓΔΠΑ/ΔΙΠΕ/Β/102/8078 (4) 

Έγκριση Περιοδείας της Έκθεσης «Γ. Σεφέρης, ποιητής 
και πολίτης». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Οργανα» 

2. Το Π.Δ. 941/77 «Περί οργανισμού του ΥΠΠΕ» 

3. Τον Ν. 2362/95 «Περί λογιστικού ελέγχου των δαπα¬ 
νών του Κράτους και άλλες διατάξεις». 

4. Την ΥΠΠΟ/ΟΙΚΟΝ/ΦΟ1/5444/3.2.2003 Κατανομή Πι¬ 
στώσεων Τακτικού Προϋπολογισμού στις Υπηρεσίες του 
ΥΠΠΟ. 

5. Την ανάγκη παρουσίασης της Έκθεσης «Γ. Σεφέρης, 
ποιητής και πολίτης» σε διαφορές πόλεις, αποφασίζουμε: 

Εγκρίνουμε την παρουσίαση της Έκθεσης «Γ. Σεφέρης 
ποιητής και πολίτης» στη Λαμία και στη Θεσσαλονίκη. Ο 
προϋπολογισμός της δαπάνης μέχρι του ποσού των πε¬ 
νήντα εννέα χιλιάδων ευρώ (59.000 €) θα βαρύνει τις πι¬ 
στώσεις του ΚΑΕ 0844 «Εκθέσεις, οργάνωση συνεδρίων 
και πολιτιστικών εκδηλώσεων και μέχριτου ποσού των δέ¬ 
κα χιλιάδων ευρώ (10.000 €) θα βαρύνει τις πιστώσεις του 
ΚΑΕ 0843 «Εκδόσεις, εκτυπώσεις, βιβλιοδεσία» του τα¬ 
κτικού προϋπολογισμού του ΥΠΠΟ έτους 2003. 

Γ ια την υπογραφή των επιμέρους αποφάσεων και των 
σχετικών συμβάσεων εξουσιοδοτούμε το Διευθυντή της 
ΔΙΠΕ Λουκά Ιακωβάκη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. Α-Οικ. 11078/766 (5) 

Τροποποίηση του Καταστατικού του Οργανισμού «Ηλε¬ 
κτροκίνητα Λεωφορεία Περιοχής Αθηνών-Πειραιώς» 
(Η.Λ.Π.Α.Π. Α.Ε.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις 

α. του ν. 2414/1996 (Α’ 135), «Εκσυγχρονισμός των Δη¬ 
μοσίων Επιχειρήσεων και Οργανισμών και άλλες διατά¬ 
ξεις», όπως τροποποιήθηκε, από τις διατάξεις του ν. 
2469/1997 (Α’ 38) και του ν. 2733/1999 (Α’ 155), και ισχύει. 

β. του ν. 2669/1998 (Α’ 283) «Οργάνωση και λειτουργία 
των Αστικών Συγκοινωνιών στην περιοχή Αθηνών-Πειραι- 
ώς και Περιχώρων» 

γ. του ν.δ. 768/1970 (Α’ 273) «Περί ιδρύσεως Οργανι¬ 
σμού προς ανάληψιντων παρά της Η.Ε.Μ. εκτελουμένων 
μεταφορών και περί κυρώσεως της από 3 Δεκεμβρίου 
1970 συμβάσεως μεταξύ του Ελληνικού Δημοσίου αφ’ 
ενός και της Η.Ε.Μ. και ΓΈΈ. αφ’ ετέρου», όπως ισχύει. 

δ. του β. δ. 335/1971 (Α’ 94) «Περί κυρώσεως του Κατα¬ 
στατικού του Οργανισμού «Ηλεκτροκίνητα Λεωφορεία 
Περιοχής Αθηνών Πειραιώς» (Η.Λ.Π.Α.Π. Α.Ε.), όπως 
ισχύει. 

ε. του άρθρου 29Ατου ν. 1558/85 «Κυβέρνηση και Κυ¬ 
βερνητικά όργανα» (ΑΊ37), το οποίο προστέθηκε με το 
άρθρο 27 του ν. 2081/92 (Α’ 154) και αντικαταστάθηκε με 
την παρ. 2α του άρθρου 1 του ν.2469/1997 (Α’ 38). 

2. Το Πρακτικό της 36ης / 19.11.2002 Συνεδρίασης της 
Νομοπαρασκευαστικής Επιτροπής του ΥΠ.Μ.Ε. 

3. Το 5145/31.12.2002 έγγραφο των ΗΛΠΑΠ. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού ή του Προϋπολογισμού του Η.Λ.Π.Α.Π., 
αποφασίζουμε: 

Το β.δ. 335/1971 (Α’ 94) «Περί κυρώσεωςτου Καταστα¬ 
τικού του Οργανισμού «Ηλεκτροκίνητα Λεωφορεία Πε¬ 
ριοχής Αθηνών-Πειραιώς (Η.Λ.Π.Α.Π. Α.Ε.)», όπως ισχύει, 
τροποποιείται ως εξής: 

Στην παράγραφο 5 του άρθρου 5 προστίθεται νέο εδά¬ 
φιο (δ) που έχει ως εξής: 

(δ) Με απόφαση της 34ης/26 Ιουνίου 2001 τακτικής Γε¬ 
νικής Συνέλευσης των Μετόχων, το μετοχικό κεφάλαιο 
αυξήθηκε, σύμφωνα με τις διατάξεις του άρθρου 5 του Ν. 
2669/1998 και της 2/19.991/0025/21.5.2001 Απόφασης 
των Υπουργών Οικονομικών και Μεταφορών και Επικοι¬ 
νωνιών, καθώς επίσης και με κεφαλαιοποίηση των συσ- 
σωρευμένων μέχρι και του έτους 1996 δωρεάν επιχορη¬ 
γήσεων του Π.Δ.Ε., κατά 14.613.387.000 δραχμές και 
ανήλθε στο συνολικό ποσό των 60.942.449.000 δραχμών. 

Γιατην αύξηση αυτή εκδόθηκε ένας (1) νέος πολλαπλός 
ονομαστικός μετοχικός τίτλος (αριθ. Τίτλου 3) υπέρ του 
Ο.Α.Σ.Α. των 14.613.387 μετοχών, ονομαστικής αξίας 
1.000 δραχμών εκάστης και κατεβλήθη στον Ο.Α.Σ.Α. σε 
μετρητά η διαφορά στρογγυλοποίησης εκ δραχμών 772. 

Στο άρθρο 5 προστίθεται νέα παράγραφος (7) που έχει 
ως εξής: 

Με απόφαση της 36ης/25 Ιουνίου 2002 τακτικής Γ ενικής 
Συνέλευσης των Μετόχων, το μετοχικό κεφάλαιο αυξήθη¬ 
κε: (α) σύμφωνα με τις διατάξεις του άρθρου 5 του ν. 
2669/1998 και της 2/10175/0025/3.4.2002 (Β' 431) Από¬ 
φασης των Υπουργών Οικονομικών και Μεταφορών και 
Επικοινωνιών, κατά ποσό δραχμών 17.026.820.099 = ΕΥ¬ 
ΡΩ 49.968.654,46, (β) σύμφωνα επίσης με τις διατάξεις 
του άρθρου 5 του ν. 2669/1998 δια κεφαλαιοποιήσεως 
της ληφθείσης δωρεάν επιχορηγήσεως από το Π.Δ.Ε. 
έτους 2001 κατά ποσό δραχμών 6.402.000.000 = ΕΥΡΩ 
18.787.967,71, και (γ) δια κεφαλαιοποιήσεως του ποσού 
«Διαφορά από μετατροπή Μετοχικού Κεφαλαίου σε ΕΥ¬ 
ΡΩ», κατά ΕΥΡΩ 286.603,89, ήτοι κατά το συνολικό ποσό 
των 69.043.229,06 ΕΥΡΩ και ανήλθε στο συνολικό ποσό 
των 247.604.604,63 ΕΥΡΩ, δι’ εκδόσεως ενός (1) πολλα¬ 
πλού ονομαστικού τίτλου (αριθ. πολλαπλού τίτλου 2 με 
αρίθμηση από Νο. 60.942.450 έως 84.506.691) υπέρ του 
Ο.Α.Σ.Α. των 23.564.242 μετοχών, ονομαστικής αξίας 
2,93 ΕΥΡΩ εκάστης, κατεβλήθη δε στον Ο.Α.Σ.Α. σε με¬ 
τρητά η διαφορά στρογγυλοποίησης 0,21 ΕΥΡΩ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΧΡΙΣΤΟΣ ΒΕΡΕΛΗΣ 


Αριθ. 2.967 (6) 

Τροποποίηση της 34059/3089 απόφασης Νομ. Θεσ/νί¬ 
κης περί συστατικών πράξεων των δημοτικών νομι¬ 
κών προσώπων με την επωνυμία «Σχολικές Επιτρο¬ 
πές Ωραιοκάστρου», στο Δήμο Ωραιοκάστρου του 
Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν.1894/1990(ΦΕΚ 
110/Α/27.8.1990). 

3. Τις διατάξεις της παρ. 10 του άρθρου 6 του 
Ν.2503/1997. 

4. Την 34.059/30.8.1991 απόφαση του Νομάρχη Θεσσα¬ 
λονίκης που αφορά την σύσταση των παραπάνω νομικών 
προσώπων (ΦΕΚ 793/τ.Β’/30.9.1991). 

5. Την 34/2003 απόφαση του Δημοτικού Συμβουλίου 
Ωραιοκάστρου. 

6. Την απόφαση του Γενικού Γραμματέα Περιφέρειας 
Κεντρικής Μακεδονίας 5631/26.7.2000 (ΦΕΚ 1032/Β/22.8. 
2000) «Ορισμός εισηγητών και μεταβίβαση εξουσίας υπο¬ 
γραφής «Με εντολή Γενικού Γραμματέα» αποφάσεων και 
άλλων πράξεων στο Γενικό Διευθυντή, Διευθυντές και 
προϊσταμένους Τμημάτων και Γραφείων των υπηρεσιών 
της Περιφέρειας», όπως αναδημοσιεύτηκε στο ΦΕΚ 
1339/τ.Β/6.11.2000, αποφασίζουμε: 

Β) 1. Τροποποιούμε την 34.059/30.8.1991 απόφαση του 
Νομάρχη Θεσσαλονίκης (ΦΕΚ 793/τ.Β’/30.9.1991) που 
αφορούσε τη σύσταση των νομικών προσώπων με τις επω¬ 
νυμίες «Σχολική Επιτροπή Γυμνασίου Ωραιοκάστρου», 
«Σχολική Επιτροπή Β’ Δημοτικού Σχολείου Ωραιοκάστρου 
(Γαλήνης) και Β’ Νηπιαγωγείου Ωραιοκάστρου (Γαλήνης)», 
«Σχολική Επιτροπή Δημοτικού Σχολείου Παλαιοκάστρου 
και Νηπιαγωγείου Παλαιοκάστρου» οι οποίες μετονομάζο¬ 
νται αντίστοιχα σε «Σχολική Επιτροπή 1ου Γυμνασίου 
Ωραιοκάστρου», «Σχολική Επιτροπή 2ου Δημοτικού Σχο¬ 
λείου Δήμου Ωραιοκάστρου», «Σχολική Επιτροπή Δημοτι¬ 
κού Σχολείου Παλαιοκάστρου Δήμου Ωραιοκάστρου» στο 
Δήμο Ωραιοκάστρου του Ν. Θεσσαλονίκης. 

2. Το κάθε νομικό πρόσωπο διοικείται από Διοικητικό 
Συμβούλιο, σύμφωνα με τις διατάξεις της παρ.3 του άρ¬ 
θρου 203 του Δημοτικού και Κοινοτικού Κώδικα και της 
παρ.δτου άρθρου 5του Ν.1894/1990. 

3. Το κάθε νομικό πρόσωπο εκπροσωπείται στα δικα¬ 
στήρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός κωλύεται από τον 
Αντιπρόεδρο. 

4. Κατά τα λοιπά ισχύει η 34.059/30.8.1991 απόφαση 
του Νομάρχη Θεσσαλονίκης (ΦΕΚ793/τ.Β’/30.9.1991) 

Κάλυψη δαπάνης: Από τις διατάξειςτης απόφασης αυτής 
προκαλείται δαπάνη σε βάρος του προϋπολογισμού του 
Δήμου Ωραιοκάστρου ύψους τουλάχιστον 15.000 € που 
έχει εγγράφει στον Κ.Α. 212.1 του προϋπολογισμού 2003 
προσαρμοζόμενη ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Φεβρουάριου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜ. ΣΑΡΗΓΙΑΝΝΗΣ 

Αριθ. 16716 (7) 

Διάλυση του Συνδέσμου Δήμων και Κοινοτήτων Νομού 
Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν.2503/1997 (ΦΕΚ 107/Α730.5. 
1997) που αφορά τη Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις. 

2. Τις διατάξεις του άρθρου 211 παρ. 2 του Δημοτικού 
και Κοινοτικού Κώδικα, Π.Δ/τος 410/1995 (ΦΕΚ/Α7231). 

3. Την 11241/22.6.1982 απόφαση Νομάρχη Αρκαδίας 
που αφορά τη σύσταση Συνδέσμου Δήμων και Κοινοτή¬ 
των Νομού Αρκαδίας (ΦΕΚ214/τ.Β727.4.1983). 

4. Την 12390/13.7.1994 απόφαση Νομάρχη Αρκαδίας 
με την οποία διαπιστώθηκε ότι ο Σύνδεσμος Δήμων και 
Κοινοτήτων Νομού Αρκαδίας έχει παύσει να λειτουργεί 
από το έτος 1991 γιατί δεν μπορούσε να συγκεντρώσει 
την απαιτούμενη απαρτία των μελών του προκειμένου να 
εκλέξει Διοικητικό Συμβούλιο. 

5. Την 444/2001 γνωμοδότηση του Νομικού Συμβουλίου 
του Κράτους, που αφοράτη διάλυση Συνδέσμων Ο.Τ.Α, η 
οποία έχει γίνει αποδεκτή από τον Υφυπουργό Εσωτερι¬ 
κών Δημόσιας Διοίκησης και Αποκέντρωσης, αποφασί¬ 
ζουμε: 

1. Τη διάλυση του Συνδέσμου Δήμων και Κοινοτήτων 
Νομού Αρκαδίας γιατί όπως διαπιστώθηκε με την 
12390/137.1994 απόφαση Νομάρχη Αρκαδίας έχει πάψει 
να λειτουργεί από το 1991 επειδή δεν μπορούσε να συ¬ 
γκεντρώσει την απαιτούμενη απαρτία για την εκλογή των 
οργάνων του 

2. Ρυθμίζουμε τα θέματα τα σχετικά με την κατανομή 
του ενεργητικού και των υποχρεώσεων του Συνδέσμου 
αυτού ως εξής: 

Α) Το χρηματικό υπόλοιπο του Συνδέσμου (10.710,30 
ΕΥΡΩ) από τακτικά έσοδα και 29.243,48 ΕΥΡΩ από έκτα¬ 
κτα, θα διατεθεί με νεώτερη απόφασή μας για την εξό¬ 
φληση οφειλών του. 

Β) Τα μηχανήματα έργων και τα αυτοκίνητα του Συνδέ¬ 
σμου τα παραχωρούμε στη Δ/νση Υποδομών της Νομαρ¬ 
χιακής Αυτοδιοίκησης Αρκαδίας 

Γ) Επιχορηγήσεις που θαχορηγηθούνγια αντιμετώπιση 
υποχρεώσεων του Συνδέσμου θα περιέλθουν στη Γ ενική 
Γραμματεία Περιφέρειας Πελοποννήσου η οποία και θα 
αναλάβειτη σχετική υποχρέωση για την εξόφλησή τους. 

3. Από τις διατάξεις της παρούσας απόφασης θα προ- 
κληθεί δαπάνη ύψους περίπου 235.000,00 ΕΥΡΩ σε βάρος 
του προϋπολογισμού της Περιφέρειας Πελοποννήσου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 7 Φεβρουάριου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


Αριθ. οικ. 30 (8) 

Καθορισμός Δήμων Ν. Ευρυτανίας στους οποίους οι Δή¬ 
μαρχοι θα εκδίδουν άδειες οικοδομής σύμφωνα με 
την 60885/4983/27.9.90 ΦΕΚ 656 Β απόφαση Υπουρ¬ 
γού Περιβάλλοντος, Χωροταξίας και Δημοσίων Έρ¬ 
γων. 

Ο ΝΟΜΑΡΧΗΣ ΕΥΡΥΤΑΝΙΑΣ 

Έχοντας υπόψη: 

1. Τις διατάξεις της παρ. 11 άρθρου 29 του Ν. 1577/85 
ΦΕΚ 210 Α όπως αυτή τροποποιήθηκε με την παρ. 8 άρ¬ 
θρου 13του Ν. 1647/86 (ΦΕΚ 141 Α'). 

2. Την 60885/4983/27.9.90 (ΦΕΚ 656 Β') απόφαση 
Υπουργού ΠΕΧΩΔΕ για «χορήγηση αδειών οικοδομής 
από Προέδρους Κοινοτήτων». 

3. Την 62/90 77696/5775/9.11.90 εγκύκλιο του ΥΠΕΧΩ- 
ΔΕ. 

4. Την 1612/1.8.86 απόφαση Νομάρχη Ευρυτανίας «πε¬ 
ρί κατηγοριοποίησης οικισμών Ν. Ευρυτανίας» όπωςτρο- 
ποποιήθηκε με την 1935/12.11.99 απόφασή μας. 

5. Την 975/20.9.93 (ΦΕΚ 769Β/30.9.93) απόφασή μας. 

6. Την 44/98 εγκύκλιο του ΥΠΕΧΩΔΕ. 

7. Την 46902/343/22.3.2001 Τριυπουργική Απόφαση 
(ΦΕΚ 301 Δ725.4.2001), 

8. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Α. Καθορίζουμε τους παρακάτω Δήμους Ν. Ευρυτανίας 
στους οποίους οι Δήμαρχοι θα εκδίδουν άδειες οικοδο¬ 
μής σύμφωνα με την αρ. 60885/4983/27.9.90 ΦΕΚ 656 Β 
απόφαση ΥΠ. ΠΕ.ΧΩ.Δ.Ε. 

Δήμος Αγράφων 

1. Δημοτικό Διαμέρισμα Αγράφων με εξαίρεση τους οι¬ 
κισμούς Γαβρολισιάδα και Παραμερίτα που είναι μεταφε- 
ρόμενοιλόγω κατολισθήσεων. 

2. Δημοτικό Διάμερισμα Βραγγιανών με εξαίρεση τα 
τμήματα των οικισμών Βραγγιανών, Βαλαρίου, Καρυάς 
και Κουστέσα που κατολισθαίνουν. 

3. Δημοτικό Διαμέρισμα Επινιανών, με τις ακόλουθες 
εξαιρέσεις. 

α' των τμημάτων του οικισμού Επινιανών που κατολι- 
σθαίνουν και 

β' των οικισμών Ανηφόρα, Ασπρόρρεμα και Πτέρη που 
είναι μεταφερόμενοι λόγω κατολισθήσεων και δεν επι¬ 
τρέπεται σ’ αυτούς η δόμηση. 

4. Δημοτικό Διαμέρισμα Μαράθου. 

5. Δημοτικό Διαμέρισμα Μοναστηρακίου με εξαίρεση 
τα τμήματα των οικισμών Μοναστηρακίου και Κεφαλό- 
βρυσο (Σύχνικο) που κατολισθαίνουν. 

6. Δημοτικό Διαμέρισμα Τριδένδρου με εξαίρεση τα 
τμήματα του οικισμού που κατολισθαίνουν. 

7. Δημοτικό Διαμέρισμα Τροβάτου με εξαίρεση τα τμή¬ 
ματα του οικισμού Τροβάτου που κατολισθαίνουν. 

Δήμος Απεραντίων. 

1. Δημοτικό Διαμέρισμα (Βελαώρας) με εξαίρεση τον οι¬ 
κισμό Όχθια που είναι μεταφερόμενος λόγω κατολισθή¬ 
σεων και δεν επιτρέπεται σ’ αυτόν η δόμηση. 

2. Δημοτικό Διαμέρισμα Βούλπης με εξαίρεση τον κα- 
τολισθαίνοντα οικισμό Καρναϊικα. 

3. Δημοτικό Διαμέρισμα Γρανίτσας με τις ακόλουθες 
εξαιρέσεις. 

α' του οικισμού Γρανίτσας, (περιοχή εντός ορίων οικι¬ 
σμού) επειδή είναι δυναμικός. 

β' τον οικισμό Άνω Ποταμιά που είναι μεταφερόμενος 
λόγω κατολισθήσεων και δεν επιτρέπειται η δόμηση σ’ αυ¬ 
τόν. 

4. Δημοτικό Διαμέρισμα Λημεριού. 

5. - Δημοτικό Διαμέρισμα Λιθοχωρίου με εξαίρεση τα 
τμήματα των οικισμών Λιθοχώριο και Μπαλτενήσιπου κα- 
τολισθαίνουν. 

6. - Δημοτικό Διαμέρισμα Σιβίστης. 

7. - Δημοτικό Διαμέρισμα Τοπολιάνων. 

Δήμος Ασπροποτάμου 

1. Δημοτικό Διαμέρισμα Κέδρων, με εξαίρεση τα τμή¬ 
ματα του οικισμού, Κέδρων που κατολισθαίνουν. 

2. - Δημοτικό Διαμέρισμα Λεπιανών με εξαίρεση τα τμή¬ 
ματα του οικισμού Βαρκάπου κατολισθαίνουν. 

3. - Δημοτικό Διαμέρισμα Νέου Αργυρίου. 

4. - Δημοτικό Διαμέρισμα Ραπτοπούλου με τις ακόλου¬ 
θες εξαιρέσεις: 

α' του οικισμού Ραπτόπουλο (περιοχή εντός ορίων) 
επειδή είναι δυναμικός. 

β'των τμημάτων του οικισμού Ιτέα που κατολισθαίνουν. 

5. - Δημοτικό Διαμέρισμα Πρασιάς με εξαίρεση τα τμή¬ 
ματα των οικισμών Πρασιά, Βασιλέσι, Μεταξάδες, Αγ. Ιω¬ 
άννης και Πρόδρομος που κατολισθαίνουν. 

Δήμος Βίνιανης. 

1. Δημοτικό Διαμέρισμα Αγ. Δημητρίου με εξαίρεση τα 
τμήματα των οικισμών Αγίου Δημητρίου και Γάβρινα που 
κατολισθαίνουν. 

2. Δημοτικό Διαμέρισμα Δάφνης. 

3. Δημοτικό Διαμέρισμα Κερασοχωρίου με εξαίρεση 
τους οικισμούς Κερασοχώρι και Κρέντης επειδή δεν είναι 
δυσπρόσιτοι ούτε απομακρυσμένοι. 

4. Δημοτικό Διαμέρισμα Μαυρομμάτας με εξαίρεση τον 
οικισμό Λογγιαί που είναι μεταφερόμενος λόγω κατολι¬ 
σθήσεων. 

5. Δημοτικό Διαμέρισμα Χρύσως. 

Δήμος Δομνίστας. 

1. Δημοτικό Διαμέρισμα Άμπλιανης. 

2. Δημοτικό Διαμέρισμα Δομνίστης με τις ακόλουθες 
εξαιρέσεις. 

α.'του οικισμού Δομνίστας (περιοχή εντός ορίων) επει¬ 
δή είναι τουριστικός και δυναμικός. 

β.' των οικισμών Μαρίνος, Αμπέλια, Παλαιός οικισμός 
Σκοπιάς που είναι μεταφερόμενοι λόγω κατολισθήσεων 
και δεν επιτρέπεται σ’ αυτούς η δόμηση. 

3. Δημοτικό Διαμέρισμα Κρικέλλου με εξαίρεση τον οι¬ 
κισμό Κρικέλλου (περιοχή εντός ορίων οικισμού) επειδή 
είναι τουριστικός. 

4. Δ.Δ Μεσοκώμης με εξαίρεση τα τμήματα των οικι¬ 
σμών Μεσοκώμη και Ρυάκιο ( κάρυά ) που κατολισθαί- 
νουν. 

5. Δημοτικό Διαμέρισμα Ροσκάς με τις ακόλουθες εξαι¬ 
ρέσεις: 

α'. των τμημάτων του οικισμού Ροσκάς που κατολισθαί- 
νουν. 

β'. Των οικισμών Στουρνάρα και Κόντος που είναι μετα- 
φερόμενοι λόγω κατολισθήσεων και δεν επιτρέπειται σ’ 
αυτούς η δόμηση. 

6. - Δημοτικό Διαμέρισμα Στάβλων. 

7. Δ.Δ. Ψιανών (Με την προϋπόθεση ότι η δόμηση θα γί¬ 
νεται σύμφωνα με τα αναφερόμενα στην αρ.46902/343/ 


22.3.2001 Τριυπουργική Απόφαση (ΦΕΚ 301Δ7 25.4. 
2001 ) 

Δήμος Καρπενησιού 

1. Δημοτικό Διαμέρισμα Αγ. Βλαχέρνας. 

2. - Δημοτικό Διαμέρισμα Βουτύρου. 

3. - Δημοτικό Διαμέρισμα Καλεσμένου με εξαίρεση τους 
οικισμούς Καλεσμένο και Άνω Καλεσμένο επειδή δεν είναι 
απομακρυσμένοι ούτε δυσπρόσιτοι. 

4. -Δημοτικό Διαμέρισμα Μυρίκης με εξαίρεση τα τμή¬ 
ματα του οικισμού Μυρίκη που κατολισθαίνουν. 

5. Δημοτικό Διαμέρισμα Παπαρουσίου. 

6. Δημοτικό Διαμέρισμα Σελλών με εξαίρεση τα τμήμα¬ 
τα του οικισμού Μηλέαπου κατολισθαίνουν. 

7. - Δημοτικό Διαμέρισμα Στενώματος με εξαίρεση τον 
οικισμό Στένωμα (περιοχή εντός ορίων οικισμού) επειδή 
είναι τουριστικός. 

8. - Δημοτικό Διαμέρισμα Παυλόπουλου με εξαίρεση τα 
τμήματα των Οικισμών Παυλόπουλο και Παπαδιά που κα- 
τολισθαίνουν. 

Δήμος Κτημενίων. 

1. Δημοτικό Διαμέρισμα Αγ. Τριάδας με εξαίρεση τον οι¬ 
κισμό Αγία Τριάδα (περιοχή εντός ορίων οικισμού) επει¬ 
δή είναι τουριστικός. 

2. Δημοτικό Διαμέρισμα Αγ. Χαραλάμπους με εξαίρεση 
τα τμήματα των οικισμών Αγ. Χαραλάμπους που κατολι- 
σθαίνουν. 

3. - Δημοτικό Διαμέρισμα Πετραλώνων. 

Δήμος Ποταμιάς. 

1. Δημοτικό Διαμέρισμα Ανιάδας με εξαίρεση τον οικι¬ 
σμό Ανιάδα (περιοχή εντός ορίων οικισμού) επειδή είναι 
τουριστικός οικισμός. 

2. Δημοτικό Διαμέρισμα Καρίτσας. 

3. Δημοτικό Διαμέρισμα Μουζίλου. 

4. Δημοτικό Διαμέρισμα Νοστίμου. 

5. Δημοτικό Δοαμέρισμα Συγκρέλου. 

Δήμος Προυσού 

1. Δημοτικό Διαμέρισμα Προυσού με τις ακόλουθες 
εξαιρέσεις: 

α.' του οικισμού Προυσός ( περιοχή εντός ορίων οικι¬ 
σμού ) επειδή είναι τουριστικός. 

β.'Του οικισμού Τσικνεϊκα που είναι μεταφερόμενος λό¬ 
γω κατολισθήσεων και δεν επιτρέπεται σ’ αυτόν η δόμη¬ 
ση. 

γ'. των τμημάτων των οικισμών Άνω Εσωχώρια, Ιερά Μο¬ 
νή Προυσού, που κατολισθαίνουν. 

δ' Η δόμηση στον οικισμό Κούλιο θα γίνεται σύμφωνα με 
τα αναφερόμενα στην αρ.46902/343/22.3.2001 Τριυ- 
πουργική Απόφαση (ΦΕΚ301Δ’/25.4.2001) 

2. Δημοτικό Διαμέρισμα Σάρκινης. 

3. - Δημοτικό Διαμέρισμα Τόρνου με εξαίρεση τα τμήμα¬ 
τα των οικισμών που κατολισθαίνουν. 

4. Δημοτικό Διαμέρισμα Ασπροπύργου με εξαίρεση 
τους οικισμούς Βρυσούλα και Παρηγόρης που είναι με- 
ταφερόμενοι λόγω κατολισθήσεων και δεν επιτρέπεται σ’ 
αυτούς η δόμηση. 

5. Δημοτικό Διαμέρισμα Βελωτών. 

6. Δημοτικό Διαμέρισμα Εσωχωρίων. 

7. Δημοτικό Διαμέρισμα Καστανέας με εξαίρεση τα τμή¬ 
ματα του οικισμού Καστανέαπου κατολισθαίνουν. 

8. Δημοτικό Διαμέρισμα Καταβόθρας με εξαίρεση 

α'. τα τμήματα του οικισμού Καταβόθρα που κατολι- 
σθαίνουν και 

β.' θέση Αρέντα. 

9. Δημοτικό Διαμέρισμα Προδρόμου με εξαίρεση τα 
τμήματα των οικισμών Πρόδρομος και Γρανάς που κατο- 
λισθαίνουν. 

Δήμος Φουρνάς 

1. Δημοτικό Διαμέρισμα Βράχας με εξαίρεση τα τμήμα¬ 
τα του οικισμού που κατολισθαίνουν. 

2. Δημοτικό Διαμέρισμα Κλειστού με εξαίρεση τα τμή¬ 
ματα των οικισμός Κλειστός, Μαυρόλογγος, Μεσοχώριο, 
Πλάτανος που κατολισθαίνουν. 

Δήμος Φραγκίστας. 

1Δημοτικό Διαμέρισμα Ανατολικής Φραγκίστας. 

2. Δημοτικό Διαμέρισμα Δυτ. Φραγκίστας με τις ακό¬ 
λουθες εξαιρέσεις: 

α.'του οικισμού Δυτ. Φραγκίστας επειδή είναι τουριστι¬ 
κός και δυναμικός (περιοχή εντός των ορίων). 

β.' Των οικισμών Καρακάσιο και Περουλαίίκα που είναι 
μεταφερόμενοι λόγω κατολισθήσεων. 

3. Δημοτικό Διαμέρισμα Επισκοπής. 

4. Δημοτικό Διαμέρισμα Μαραθιάς (Μαραθέας) με εξαί¬ 
ρεση τους οικισμούς Μαραθιά, Αμίριανη, Κάτω Μαραθιά, 
Παρκιό επειδή δεν είναι απομακρυσμένοι ούτε δυσπρόσιτοι. 

5. - Δημοτικό Διαμέρισμα Παλαιοκατούνας με τις ακό¬ 
λουθες εξαιρέσεις. 

α.'του οικισμού Αγ. Προκόπιος (περιοχή εντός ορίων) 
επειδή είναι δυναμικός. 

β.'του οικισμού Παλαιοκατούναπου είναι μεταφερόμε- 
νος λόγω κατολισθήσεων και δεν επιτρέπεται σ’αυτόν η 
δόμηση. 

6. Δημοτικό Διαμέρισμα Παλαιοχωρίου με τις ακόλου¬ 
θες εξαιρέσεις: 

α.' των τμημάτων του οικισμού Άγιος Γεώργιος που κα- 
τολισθαίνουν. 

7. -Δημοτικό Διαμέρισμα Τριποτάμου με τις ακόλουθες 
εξαιρέσεις: 

α'.Των τμημάτων των οικισμών Τριποτάμου, Μονή Τα- 
τάρνας Βρεκαιϊκα και Καϊπανάκι που κατολισθαίνουν. 

β'. Η δόμηση στον οικισμό Κοψαίίκα θα γίνεται σύμφω¬ 
να με τα αναφερόμενα στην αρ. 46902/343/22.3.2001 
Τριυπουργική Απόφαση (ΦΕΚ301Δ725.4.2001). 

Επιτρέπεται η έκδοση αδειών νέων κτιρίων από τους 
Δημάρχους, σύμφωνα με την αρ. 60885/4983/27.9.90 
ΦΕΚ656Β’ απόφαση Υπουργού ΠΕΧΩΔΕ, σε γήπεδα που 
έχουν πρόσωπο στο Εθνικό και Επαρχιακό οδικό δίκτυο 
μετά την έγκριση της μελέτης από την αρμόδια Επιτροπή 
Αρχιτεκτονικού Ελέγχου (ΕΠΑΕ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 8 Ιανουάριου 2003 
Ο Νομάρχης 

ΚΩΝΣΤΑΝΤΙΝΟΣ ΚΟΝΤΟΓΕΩΡΓΟΣ 
-♦- 

Ο) 

Τροποποίηση της απόφασης 48/25.7.2000 συνεδρίασης 
του Δ.Σ. της Εταιρείας Εκκαθάρισης Συναλλαγών Επί 
Παραγώγων Α.Ε. «Κανονιστικό πλαίσιο για την εκκα¬ 
θάριση συναλλαγών επί Χρηματοοικονομικών Προϊό¬ 
ντων μέσω της Εταιρίας Εκκαθάρισης Συναλλαγών 
Επί Παραγώγων» (ΕΤ.Ε.Σ.Ε.Π.) (ΦΕΚ Β’ 960/ 
31.7.2000), όπως ισχύει. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΤΑΙΡΙΑΣ 

ΕΚΚΑΘΑΡΙΣΗΣ ΣΥΝΑΛΛΑΓΩΝ ΕΠΙ ΠΑΡΑΓΩΓΩΝ Α.Ε. 
(ΑΠΟΦΑΣΗ 90ης/25.2.2003 συνεδρίασης του Δ.Σ.) 

Αφού έλαβε υπόψη: 

1. Τις διατάξεις της παραγράφου 4 του άρθρου 31 του 


ν. 2533/1997 «Χρηματιστηριακή Αγορά Παραγώγων και 
άλλες διατάξεις» (ΦΕΚ Α’ 228/11.11.1997), όπως ισχύει. 

2. Τις διατάξεις της απόφασης 48/25.7.2000 συνεδρία¬ 
σης του Δ.Σ. της Εταιρείας Εκκαθάρισης Συναλλαγών Επί 
Παραγώγων Α.Ε. «Κανονιστικό Πλαίσιο για την εκκαθάρι¬ 
ση συναλλαγών επί Χρηματοοικονομικών Προϊόντων μέ¬ 
σω Εταιρίας Εκκαθάρισης Συναλλαγών Επί Παραγώγων» 
(ΦΕΚ Β’ 960/31.7.2000), όπως ισχύει. 

3. Το άρθρο 29Ατου ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ Α’ 137), όπως προστέθηκε με το άρ¬ 
θρο 27 του ν. 2081/1992 (ΦΕΚ Α’ 152/20.9.1992) 

4. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού 

ΑΠΟΦΑΣΙΖΕΙ ΟΜΟΦΩΝΑ 

Τηντροποποίηση της απόφασης 48/25.7.2000 συνεδρία¬ 
σης του Δ.Σ. της Εταιρείας Εκκαθάρισης Συναλλαγών Επί 
Παραγώγων Α.Ε. «Κανονιστικό πλαίσιο για την εκκαθάριση 
συναλλαγών επί Χρη ματοοικονομικών Π ροϊόντων μέσω της 
Εταιρίας Εκκαθάρισης Συναλλαγών Επί Παραγώγων» 
(ΕΤ.Ε.Σ.Ε.Π.) (ΦΕΚΒ’ 960/31.7.2000), όπωςτροποποιήθηκε 
με τις αποφάσεις 51/17.10.2000,52/5.12.2000,54/9.1.2001, 
55/5.2.2001, 59/15.5.2001, 68/6.11.2001, 70/13.12.2001, 
72/4.2.2002, 77/10.4.2002, 78/26.4.2002 (θέμα 4), 

78/26.4.2002 (θέμα 2Β), 82/5.7.2002 (θέμα 3) και 
82/5.7.2002 (θέμα 2) του Δ.Σ. της Εταιρείας Εκκαθάρισης 
Συναλλαγών Επί Παραγώγων Α.Ε. (ΦΕΚ Β’ 1400/ 
17.11.2000, 1502/8.12.2000, 12/11.1.2001, 175/21.2.2001, 
621/ 25.5.2001, 1565/23.11.2001, 1741/28.12.2001, 168/ 
14.2.2002, 551/2.5.2002, 648/24.5.2002, 764/19.6.2002, 
945/24.7.2002 και 1033/7.8.2002 αντίστοιχα), ως εξής: 

Άρθρο 1 

Οι παράγραφοι 3, 4 και 5 του άρθρου 27 της απόφασης 
αναριθμούνται σε 4, 5 και 6 αντίστοιχα και προστίθεται 
νέα παράγραφος 3 ως εξής: 

«3. Στις περιπτώσεις παροχής εγγυητικής επιστολής ορι¬ 
σμένου χρόνου, το Μέλος οφείλει να αναπληρώνει τις υπο- 
χρεώσειςτου για παροχή ασφάλειας έναντι της ΕΤ.Ε.Σ.Ε.Π. 
εντός εύλογου χρόνου, όπως ο χρόνος αυτός εκάστοτε ορί¬ 
ζεται απάτην ΕΤ.Ε.Σ.Ε.Π., πριν από την λήξη της.» 

Άρθρο 2 
Ισχύς 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. Από τις διατάξεις της 
παρούσας απόφασης δεν προκαλείται δαπάνη σε βάρος 
του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 
-♦- 

Αριθ. 869 (10) 

Άρση της 5218/4.12.2002 απόφασης Προέδρου Πε.Σ.Υ. 

Ηπείρου «ανάκληση εκχώρησης αρμοδιοτήτων» και εκ 

νέου εκχώρηση αρμοδιοτήτων. 

Ο ΠΡΟΕΔΡΟΣ ΤΟΥ ΠΕΡΙΦΕΡΕΙΑΚΟΥ ΣΥΣΤΗΜΑΤΟΣ 
ΥΓΕΙΑΣ ΚΑΙ ΠΡΟΝΟΙΑΣ ΗΠΕΙΡΟΥ 

Έχοντας υπόψη: 

α) Τις διατάξεις του άρθρ. 1 παρ. 7 του Ν. 2889/2001. 

β) Την 2/28.2.02(Θγ8-9) απόφαση του ΔΣ. του Πε.Σ.Υ. 

αναφορικά με εκχώρηση αρμοδιοτήτων στους Διοικητές 
και στα Συμβούλια Διοίκησης των Νοσοκομείων του 
Πε.Σ.Υ. Ηπείρου. 

γ) Την 958/6.3.2002 απόφαση προέδρου Δ.Σ. δημοσιευ- 
θείσης στο ΦΕΚ 354/21.3.2002. 

δ) Την 21/27.11.2002 (Θ.7) απόφαση Δ.Σ. αναφορικά με 
ανάκληση εκχώρησης αρμοδιοτήτων. 

ε) Την 5218/4.12.2002 απόφαση Προέδρου Δ.Σ. δημο- 
σιευθείσης στο ΦΕΚ 1554/12.12.2002. 

ε) Την 3/20.2.2003 (4) απόφαση Δ.Σ. αναφορικά με άρ¬ 
ση της ανωτέρω 21/27.11.2002 (θ.7) απόφασης ανάκλη¬ 
σης εκχώρησης αρμοδιοτήτων, αποφασίζουμε: 

I. Την άρση της 5218/4.12.2002 απόφασης Προέδρου 
Δ.Σ. αναφορικά με ανάκληση εκχώρησης αρμοδιοτήτων, 
δημοσιευθείσης στο ΦΕΚ 1554/12.12.2002. 

II. Την εκ νέου εκχώρηση των παρακάτω αρμοδιοτήτων 
ήτοι: 

α) Στον Διοικητή του Γενικού Νοσοκομείου Ιωαννίνων 
«Γ. Χατζηκώστα» την οικονομική αρμοδιότητα Β.1. της 
958/6.3.2002 απόφασης προέδρου Δ.Σ. δημοσιευθείσης 
στο ΦΕΚ 354/21.3.2002 η οποία είναι. 


«Έγκριση προμήθειας ειδών μέχρι ποσού 10.000,00 € 
με Φ.Π.Α., από τον Διοικητή του ΓΝΙ Γ. Χατζηκώστα». 

β) Στο Συμβούλιο Διοίκησης του Γενικού Νοσοκομεί¬ 
ου Ιωαννίνων «Γ. Χατζηκώστα» την οικονομική αρμο¬ 
διότητα Β. 2. 2 της 958/6.3.2002 απόφασης προέδρου 
Δ.Σ. δημοσιευθείσης στο ΦΕΚ 354/21.3.2002 η οποία 
είναι: 

«Έγκριση - περάτωση διαδικασιών και εκτέλεση προ¬ 
μηθειών αναλώσιμου Υγειονομικού και λοιπού υλικού, 
μέχρι ποσού 45.000 Ευρώ μεΦΠΑ, με τη νόμιμη διαδικα¬ 
σία, από το Συμβούλιο Διοίκησης του Γ. Ν. «Γ. Χατζηκώ¬ 
στα». 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 24 Φεβρουάριου 2003 

Ο Πρόεδρος-Γενικός Διευθυντής 
ΧΡΗΣΤΟΣ ΖΗΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




